Ιούνιος 2020

ΣΥΝΤΟΜΟ ΜΗΝΥΜΑ της ΔΗΜΑΡΧΟΥ

O Δήμος Χαλκιδέων, μέσω του Δημοτικού Οργανισμού Παιδείας, Προστασίας και Αλληλεγγύης Χαλκίδας, **για μια ακόμα χρονιά,** συμμετέχει στο πλαίσιο της δράσης "Εναρμόνιση Οικογενειακής και Επαγγελματικής Ζωής" για τη σχολική χρονιά 2020-2021, συνεχίζοντας την λειτουργία των **Κ.Δ.Α.Π.** με αθλητικές και πολιτιστικές δράσεις, για παιδιά από 5-12 ετών.

Φέτος, θέλοντας να δώσουμε την ευκαιρία να συμμετάσχουνΔΩΡΕΑΝστις αθλητικές και πολιτιστικές δράσεις που θα γίνονται στα σχολεία μας **όλο και περισσότερα παιδιά του Δήμου μας,** με υπηρεσίες υψηλού επιπέδου και απαιτήσεων, εντάσσοντας και **νέες δράσεις** στο καθημερινό πρόγραμμα των παιδιών μας, όπως Ρομποτική, Ανακύκλωση, Περιβάλλον, Κηπευτική, Σκάκι, Φωτογραφία, Γεωπονία κλπ, ξεκινάμε άμεσα την ενημέρωση για αυτό το Πρόγραμμα.

**Θέλουμε**  να εξασφαλίσουμε στους γονείς τη δυνατότητα να μπορούν να στέλνουν τα παιδιά τους σε πρότυπους χώρους, όπου με ασφαλή και δημιουργικό τρόπο, θα απασχολούνται **ΔΩΡΕΑΝ.**

Είμαστε στη διάθεσή σας, να σας βοηθήσουμε να μεγαλώσετε υγιή και δημιουργικά παιδιά, τους αυριανούς παραγωγικούς πολίτες του Δήμου μας.

Η ΔΗΜΑΡΧΟΣ ΔΗΜΟΥ ΧΑΛΚΙΔΕΩΝ

ΕΛΕΝΑ ΒΑΚΑ